armvectores/hy_wikipedia_2023 huggingface dataset:
Անաիս Նին

Անաիս Նին (ֆր.՝ Anaïs Nin, լրիվ անունը՝ Անխելա Անաիս Խուանա Անտոլինա Ռոսա Էդելմիրա Նին ի Քուլմելլ, իսպ.՝ Angela Anais Juana Antolina Rosa Edelmira Nin y Culmell, փետրվարի 21, 1903(1903-02-21)[…], Նյոյի սյուր Սեն, Սենա, Ֆրանսիա - հունվարի 14, 1977(1977-01-14)[…], Լոս Անջելես, Կալիֆոռնիա, ԱՄՆ), ամերիկացի գրող։


== Կենսագրություն ==
Անաիս Նինը ծնվել է 1903 թվականի փետրվարի 21-ին Ֆրանսիայի Նյոյի սյուր Սեն քաղաքում՝ կուբացի կոմպոզիտոր և դաշնակահար Խոակին Նին ի Կաստելյանոսի ընտանիքում։ 1916 թվականին ծնողների ամուսնալուծությունից հետո մոր և եղբայրների հետ բնակության է տեղափոխվում Նյու Յորք։ 16 տարեկանից սկսում է աշխատել որպես մոդել։ 1923 թվականին ամուսնանում է գործարար Յան Հյուգոյի հետ և նրա հետ միասին 1924 թվականին տեղափոխվում Փարիզ։ Այստեղ նա զբաղվում է գրական գործունեությամբ, ավստրիացի հոգեբան Օտտո Ռանկի մոտ ուսումնասիրում հոգեբանություն։ 1931-1934 թվականներին սերտ բարեկամություն է հաստատում Հենրի Միլլերի, շփվում Լորենս Դարրելլի, Անտոնեն Արտոյի հետ։ 1940 թվականին Գերմանիայի կողմից Ֆրանսիայի նվաճումից հետո վերստին տեղափոխվում է Նյու Յորք։ 1947 թվականին ամուսնանում է գրական գործակալ Ռուպերտ Փոլի հետ։ Վախճանվել է 1977 թվականին հունվարի 14-ին Լոս Անջելեսում։


== Ստեղծագործություններ ==
Անաիս Նինը գրականության մեջ հիմնականում հայտնի է իր օրագրերով և «Վեներայի դելտան» էրոտիկ բնույթի պատմվածքների ժողովածուով։ Այս ստեղծագործություններում հեղինակը փորձում է բացահայտել և ուսումնասիրման ենթարկել մարդկային սեռականության զանազան կողմերը։ Գրող ստեղծագործությունների վրա զգալի է Զիգմունդ Ֆրոյդի և Կարլ Գուստավ Յունգի հոգեվերլուծական հայացքների ազդեցությունը։


== Էկրանավորում ==
1990 - «Հենրի և Ջուն» (անգլ.՝ Henry & June), ռեժիսոր՝ Ֆիլիպ Քաուֆման (անգլ.՝ Philip Kaufman)
1995 - «Վեներայի դելտան» (անգլ.՝ Delta Of Venus), ռեժիսոր՝ Զալման Քինգ (անգլ.՝ Zalman King)


== Գրականություն ==
Deirdre Bair: Anaïs Nin. Eine Biographie. Goldmann, München 1998. ISBN 3-442-72335-3
Elisabeth Barillé: Maskierte Venus. Das Leben der Anaïs Nin. Knaus, München 1992. ISBN 3-8135-0078-0
Noël Riley Fitch: Anaïs. Das erotische Leben der Anaïs Nin. Europa-Verlag, Wien 1995. ISBN 3-203-51237-8
Dietrich Gronau: Anaïs Nin. Erotik und Poesie. Heyne-Bücher, Bd 12. Heyne-Biographien, Bd 235. Heyne, München 1993. ISBN 3-453-06346-5
Linde Salber: Anaïs Nin. Mit Selbstzeugnissen und Bilddokumenten. Rowohlts Monographien, Bd 482. Rowohlt, Reinbek bei Hamburg 1992. ISBN 3-499-13921-9


== Ծանոթագրություններ ==
Ջարիաշենի

Ջարիաշենի (վրաց.՝ ჯარიაშენი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Գորիից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 235 մարդ։


== Ծանոթագրություններ ==
Պորտոբուֆոլե

Պորտոբուֆոլե  (իտալերեն՝ Portobuffolé), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 835 մարդ, խտությունը՝ 167 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 31040, հեռախոսային կոդ՝ 0422։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
հեռախոս՝ 0422 850020
Էլեկտրոնային փոստ՝ portobuffole@tin.it
Պաշտոնական կայք։ http://www.comune.portobuffole.tv.it/flash/default.htm Archived 2006-05-06 at the Wayback Machine.


== Արտաքին հղումներ ==
http://www.comune.portobuffole.tv.it/flash/default.htm Archived 2006-05-06 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Թանգարան The Beatles

Բիթլզի պատմություն (անգլ.՝ The Beatles Story), թանգարան Լիվերպուլում, որը նվիրված է The Beatles լեգենդար ռոք-խմբի ստեղծագործությանն ու կյանքին։ Թանգարանը գտնվում է Ալբերտ-դոկայի նկուղային մասում, Լիվերպուլի նավահանգստի պատմական շենքերի տարածքում։


== էքսպոզիցիա ==
Թանգարանի այցելուները մուտքի մոտ ստանում են աուդիոգիդ, այդ թվում` ռուսերեն լեզվով։
Սենյակից սենյակ անցնելով` այցելուները հետևում են Բիթլզ խմբի ստեղծման և զարգացման պատմությանը։ Սենյակներից յուրաքանչյուրը նվիրված է Բիթլզի պատմության մի շրջանին և նրա անդամներին` Ջոն Լենոնի առաջին Quarrymen խմբի ծնունդին,Համբուրգում  Բիթլզի շրջագայությանը, Բրայան Էփսթեյնի հետ ծանոթությանը, Cavern Club-ում ելույթներին և այդպես շարունակ մինչև 1970 թվականին  խմբի անկմանը։


== Ցուցանմուշներ ==
Թանգարանում հավաքված են յուրահատուկ ցուցանմուշներ. խմբի անդամների  համերգային կոստյումներն ու գործիքները, լուսանկարներ, երգերի տեքստեր, ձայնասկավառակներ, ականատեսների հիշողություններ և արխիվային վիդեոներ։ Առանձին ցուցափեղկ կա, որտեղ ցուցադրված են Բիթլզ խմբին ռուս երկրպագուների տված նվերները։
Թանգարանի ելքի մոտ կա լեգենդար խմբի խորհրդանիշերով հուշանվերների  խանութ։


== Պատկերասրահ ==

		


== Ծանոթագրություններ ==


== Արտաքին հղումներ ==
The Beatles Story — Официальный сайт
Լաբրա

Լաբրա (աբխազ.` Лабра, վրաց.` ლაბრა), հայաբնակ գյուղ Աբխազիայի Օչամչիրայի շրջանում։ Գտնվում է Օչամչիրայից 15 կմ հյուսիս-արևմուտք` հարթավայրային գոտում։ Վարչականորեն հանդիսանում է Լաբրայի գյուղական համայնքի կենտրոնը։ Այն Աբխազիայի ամենաարևելյան և ամենահարավային հայկական գյուղն է։


== Տնտեսությունը ==
Լաբրայի բնակչությունն զբաղվում է ծխախոտի, թեյի, ցիտրուսային կուլտուրաների, եգիպտացորենի, դափնու մշակությամբ, այգեգործությամբ, անասնապահությամբ, մեղվաբուծությամբ, թռչնաբուծությամբ և շերամապահությամբ։ Գյուղն ունի հայկական դպրոց, գրադարան և բուժկայան։


== Բնակչությունը ==
Բնակչությունը հիմնականում հայեր են։ Լաբրան Աբխազիայի ամենահին հայկական բնակավայրերից մեկն է։


== Պատմական ակնարկ ==
Գյուղը հիմնադրել են 1890-1906 թվականներին` Օրդուի և Չարշամբայի շրջակայքից եկած համշենահայերը։ Աբխազա-վրացական պատերազմի տարիներին գյուղը մեծ վնասներ է կրել։ Ներկայումս բնակչության թիվը խիստ կրճատվել է։ Գյուղում հիմնականում բնակվում են ավագ սերնդի ներկայացուցիչները։


== Ծանոթագրություններ ==
Գերդյու (Շուգորի վտակ)

Անվան այլ կիրառումների համար տե՛ս՝ Գերդյու (այլ կիրառումներ)Գերդյու (ռուս.՝ Гердъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Շչուգոր գետի ձախ ափից 118 կմ հեռավորության վրա։ Գետի երկարությունը կազմում է 27 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000062439


== Ծանոթագրություններ ==
Ավզնի

Ավզնի, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բուրաստան մանկանց

Բուրաստան մանկանց, կիսամսյա պատկերազարդ մանկապատանեկան հանդես։ Լույս է տեսել 1882-1893 թվականներին, Կոստանդնուպոլիսում։ 1889 թվականից վերանվանվել է «Ծաղիկ մանկանց»։ 


== Կազմ ==
Խմբագիրներ՝ Կ․ Կարակյուլյան, Ստեփան Տեովլեթյան, Միհրան Ասքանազյան։
Հրատարակիչ՝ Նշան Պերպերյան։ 


== Աշխատանքներ ==
«Բուրաստան մանկանցը» մանկական,  գրական–գեղարվեստական ստեղծագործություններին զուգահեռ տպագրել է արվեստին, առողջապահությանը, բժշկությանը նվիրված գիտահանրամատչելի հոդվածներ, գրախոսություններ, հիշատակություններ նշանավոր անձանց մասին, առաջարկել մաթեմատիկական խնդիրներ։ 
Հանդեսի հրատարակմանն աջակցել են Մատթեոս Մամուրյանը, Ռեթեոս Պերպերյանը, Սմբատ Փանոսյանը, Արշակ Չոպանյանը, Եղիա Տեմիրճիպաշյանը և ուրիշներ։ 
Թղթակցել են Կ․ Պոլսի, Զմյուռնիայի և այլ շրջանների հայ դպրոցականները։
Զգալի է «Բուրաստան մանկանցի» (1882–1888) և «Ծաղիկ մանկանց» (1889–1893) հանդեսների դերը հայ մանուկների կրթության ու դաստիարակության և այդ շրջանակներում՝ նաև հայ մանկական գրականության զարգացման գործում։
«Բուրաստան մանկանց»-ի էջերում պարբերաբար տպագրվող բանահյուսական նյութերը՝ առածների, ասացվածքների, հեքիաթների, զրույցների մեծ մասը նույնպես թե՛ ուսուցողական-դաստիարակչական, թե՛ ճանաչողական արժեք ունեն և ինչպես նշել է Խաժակ Գյուլնազարյանը, դրանք, հատկապես առածներն ու ասացվածքները, ի մի հավաքելու դեպքում «հնարավոր կլիներ կազմել մի բավական խոշոր ժողովածու, որ որոշակի պատկերացում կտար արևմտահայ իրականության մեջ անցյալ դարի վերջերին տարածված… այդ բանահյուսական-ժողովրդական ստեղծագործությունների հիմնական ուղղության և գեղարվեստական առանձնահատկությունների մասին»։


== Ծանոթագրություններ ==
Վալերիա Մացցա

Վալերիա Ռաքել Մացցա-Գրավիե (անգլ.՝ Valeria Raquel Mazza-Gravier, փետրվարի 17, 1972(1972-02-17), Ռոսարիո, Սանտա Ֆե նահանգ, Արգենտինա), արգենտինացի ֆոտոմոդել, հեռուստահաղորդավարուհի և գործարար կին։


== Կենսագրություն ==
Վալերիա Ռաքել Մացցան ծնվել է 1972 թվականի փետրվարի 17-ին Ռոսարիոյում (Սանտա-Ֆե, Արգենտինա)՝ Ռաուլ և Մոնիկա Մացցաների ընտանիքում։ Վալերիան ունի իտալական ծագում։
Մացցան  բարձրագույն մանկավարժական կրթություն է ստացել. նա որոշել էր դառնալ հաշմանդամ երեխաների ուսուցչուհի։
Վալերիան ունի բաց գույնի մազեր և կապտականաչավուն աչքեր։ Բացի իր մայրենի իսպաներենից, կարողանում է խոսել իտալերեն և անգլերեն։
1988 թվականին Վալերիային նկատել է ոճագետ Ռոբերտո Ջորդանոն, որը նրան առաջարկել է ֆոտոմոդելի աշխատանք, այդ տարվանից էլ սկսվել է նրա մոդելային կարիերան։
Մացցան աշխատել է որպես դերասանուհի, հաղորդավարուհի, ապրանքանիշի դեսպան։ Որպես գործարար՝ Մացցան թողարկել է 3 օծանելիք, հիմնել  իր սեփական ամսագիրը, ձեռնարկել ակնոցների արտադրություն և ստեղծել պրոդյուսերական ընկերություն։ Տիրապետելով օկուպացիոն թերապիայի/էրգոթերապիայի/ նրբություններին՝ նա զբաղվում է մարդասիրական գործունեությամբ, աշխատում Հատուկ օլիմպիադա կազմակերպության, ՅՈՒՆԵՍԿՕ-ի և Բուենոս Այրես նահանգի Պիլար քաղաքի Austral Hospital-ի մանկաբույժների միության հետ։
Վալերիան աշխատել է հագուստի այնպիսի դիզայներների մոտ, ինչպիսիք են Ջաննի Վերսաչեն և Ռոբերտո Կավալին։
Մացցան մնում է առաջատար դեմք լատինաամերիկյան նորաձևության աշխարհում և ճանաչվել է ամենանշանավոր մոդելն Արգենտինայի պատմության մեջ։


== Անձնական կյանք ==
1998 թվականի մայիսի 9-ին Ռետիրոյում Վալերիան ամուսնացել է գործարար Ալեխանդրո Գրավիեի հետ, հարսանիքին ներկա է եղել 1500 հոգի։ Ամուսիններն ունեն 4 երեխա՝ 3 տղա և 1 աղջիկ՝ Բալտազար Գրավիե (ծնված՝ մայիսի 29, 1999 թվական), Տիցիանո Գրավիե (ծնված՝ մարտի 12, 2002 թվական), Բենիսիո Գրավիե (ծնված՝ փետրվարի 23, 2005 թվական) և Տայնա Գրավիե (ծնված՝ ապրիլի 22, 2008 թվական)։ Նրանք բնակվում են Բուենոս Այրեսում։ Զույգին է պատկանում «Ֆինկա Վալերիա» ամառանոցը Լա Բարրեում (Պունտա դել Էսթե, Ուրուգվայ), որտեղ յուրաքանչյուր ամառ կազմակերպում են երեկույթ հայտնի հյուրերի հետ։


== Ծանոթագրություններ ==


== Արտաքին հղումներ ==
Վալերիա Մացցայի վեբկայքը
Հետերոստիլիա

Հետերոստիլիա, տարասոնակություն, տարբեր երկարության սոնակների առկայությունը միևնույն տեսակի առանձին բույսերում։
Մի բույսի ծաղիկներում լինում են երկարասռնակ վարսանդներ, կարճացած առէջքաթելեր, մյուսում՝ կարճ սռնակներ, երկար առէջքաթելեր։ Երկարասռնակ ծաղիկների փոշիով փոշոտվում են երկար առէջքաթելեր ունեցող ծաղիկները։ Հետերոստիլիան հատուկ է հնդկացորենին, գնարբուկին, թթվառվույտին ևն, իսկ Zythrum salicaria-ի ծաղիկներն ունեն 3 չափի՝ կարճ, միջին և երկար սռնակներ։ Հետերոստիլիան դժվարացնում է ծաղիկների ինքնափոշոտումը և նպաստում խաչաձև փոշոտմանը։
Ջարդինի Նաքսոս

Ջարդինի Նաքսոս (իտալերեն՝ Giardini-Naxos), կոմունա Իտալիայում, Սիցիլիա մարզում՝ Մեսինա գավառում։
Բնակչությունը կազմում է 9152 մարդ, բնակչության խտությունը կազմում է 3743 մարդ/կմ²։ Զբաղեցնում է 5 կմ² մակերես տարածք։ Փոստային ինդեքսն է՝ 98035։ Հեռախոսային կոդը՝ +39 0942։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 0942 5780222
Էլեկտրոնային հասցե՝ urp@comune.giardini-naxos.me.it
Գլխավոր կայք՝ http://www.comune.giardini-naxos.me.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գորտնուկ մազոտ

Գորտնուկ մազոտ (լատ.՝ Ranunculus villosus), գորտնուկազգիների ընտանքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա խոտաբույս է, որն ունի 30-80 սմ բարձրություն և ծածկված  է երկար չռված մազիկների խավոտությամբ։ Արմատամերձ տերևները կլորավուն, հնգանկյուն են, եռաբաժան, ոչ խոր հատված լայն ատամնասղոցաեզր սեգմենտների։ Ծաղիկները դեղին են։


== Տարածվածություն ==
Հայաստանում հանդիպում է միայն Զանգեզուրի ֆլորիստիկական շրջանում (Ճակատեն գյուղի շրջակայք, Խուստուփ լեռ)։ Աճում է նաև Արևելյան Կովկասում, Ղարաբաղում, Թալիշում, Հյուսիսարևմտյան Իրանում։


== Էկոլոգիա ==
Աճում է ստորին լեռնային գոտում՝ ծովի մակարդակից 800-1300 մ բարձրությունների վրա, կաղնու և բոխու անտառներում, մարգագետիններում։ Ծաղկում է մայիս-հունիս ամիսներին, պտղաբերում՝ հունիս-օգոստոսին։


== Պահպանություն ==
Կրիտիկական վիճակում գտնվող տեսակ է, որի տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրված չէ CITES-ի և Բեռնի կոնվենցիաների հավելվածներում։
Պահպանության գործողու­թյուններ չեն իրականացվում։


== Ծանոթագրություններ ==
(7969) 1997 RP3

(7969) 1997 RP3, աստերոիդ աստերոիդների հիմնական գոտում։ Հայտնաբերվել է 1997 թվականի սեպտեմբերի 5-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 3,193436 ա. մ., առավելագույնը մոտենում է 2,6643 ա. մ. հեռավորության վրա և հեռանում 3,7226 ա. մ.։ Արեգակի շուրջ մեկ ամբողջական պտույտ է կատարում 2084,42 երկրային օրվա ընթացքում, իր ուղեծրով շարժվելով միջինում 0,17271 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7969) 1997 RP3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆորդ Մոդելս

Ford Modeling գործակալություն, կամ ինչպես հայտնի է այսօր՝ Ford Models, Նյու Յորքում հիմնադրված ամերիկյան միջազգային մոդելային գործակալություն: Այն ստեղծվել է 1946 թվականին՝ Էիլեն Ֆորդի և նրա ամուսնու՝ Ջերարդ Ֆորդի կողմից:


== Ընկերություն ==
Ford Models-ը հիմնադրվել է 1946 թվականին՝ Էիլեն Ֆորդի և Ջերարդ «Ջերի» Ֆորդի կողմից: Ford-ն առաջին ընկերությունն էր, որ վճարում էր իր մոդելների ծախսերը՝ արդեն ավարտված, բայց դեռևս չվճարված աշխատանքի համար: Ֆորդերի ընտանիքը Նյու Յորքից հեռու գտնվող պատանի մոդելներին իրենց տանը հյուրընկալելու սովորույթ ուներ:
Ընկերությունը Նյու Յորքի առաջատար գործակալությունն էր, քանի դեռ Ջոն Կասաբլանկան՝ Elite Model Management կազմակերպությունից, բացեց իր ընկերությունը քաղաքում՝ հանգեցնելով 1980-ականների «մոդելների պատերազմին»: Ford-ը, ինչպես 1970-ականների այլ ընկերություններ, պետք է մրցակցեր այնպիսի ընկերությունների հետ, ինչպիսիք են՝  Women Management, IMG Models և DNA:
Ընկերությունը ներկայացրել է մոդելների մեծ ցուցակ: 1980 թվականին ընկերությունը հիմնեց Ford Supermodel of the World Contest մրցույթը, որն ամեն տարի ողջ աշխարհից գրավում էր 60.000 թեկնածուների: Այսօր մրցույթը գոյություն ունի ամենամյա V/VMan Ford Model Search-ի երկու Visionaire հրապարակումների շնորհիվ:


== Պատմություն ==
Էիլենն ու Ջերին բիզնեսն սկսել են իրենց տանը: Նրանց աղջիկը՝ Քեթի Ֆորդը, 1955 թվականին՝ 16 տարի ընկերությունում աշխատելուց հետո, գործի կառավարումը վերցրեց իր վրա: 2007 թվականին Ջոն Կապլանը դարձավ Ford Models-ի գործադիր ղեկավարը։ Ընկերությունը լքելուց հետո Քեթի Ֆորդը դարձավ ստրկության և մարդկանց թրաֆիքինգի դեմ պայքարող Free the Slaves կազմակերպության համաշխարհային պատվիրակը:
Վերջին տարիներին ընկերությունը շերտավորվեց Ford Artists-ի միջոցով՝ վարսերի, դիմահարդարման և զգեստավորման արտադրություններում իր տաղանդը ցույց տալու համար: Այն նաև առաջխաղացում է ապրել մեդիա հարթակի օգնությամբ, որը ներառում է Ford Models Blog-ը, Twitter, Facebook և YouTube կայքերը: Ford Models-ն իր անունն է թողել նաև Random House գրքերի տպագրությունում։ Այն ստեղծել է պատանեկան վեպերի շարք, որը ծառայեց ընկերության հետ աշխատանքը գեղեցկացնելուն:


== Ford-ի դերասաններ ու մոդելներ ==
Վերջին տարիներին ընկերությունը Ford Artists-ի միջոցով հմտացել է նորաձևության արտադրությանը առնչվող տարբեր մասնագիտությունների մեջ: Նրանք ներկայացնում են վարսահարդարներ, դիմահարդարներ, մատնահարդարներ, նկարիչ-տեխնոլոգներ, փրոփ-ոճաբաններ, լուսանկարիչներ և բեմադրիչներ: Ford Artist-ն իր կայաններն ունի Չիկագոյում ու Մայամիում։
Բացի Նյու Յորքի շտաբից, Ford Model-ն իր գրասենյակներն ունի նաև Փարիզում, Լոս Անջելեսում, Մայամիում, Չիկագոյում և Սքոթսդեյլում, որը հայտնի է որպես Ford RBA (Robert Black Agency)։


== Ներդրում ==
2000 թվականին Magnum Sports and Entertainment-ը գնեց ընկերության 80%-ը։ 2007 թվականին Stone Tower Equity Partners ներդրում կատարեց ընկերությունում։ Stone Tower-ն այնուհետև վերանվանվեց Altpoint Capital Partners։


== Ford ընկերության մոդելներ ==
Ներկայումս Ford ընկերության պատվիրատուները ներառում են․


== Ծանոթագրություններ ==


== Արտաքին հղումներ ==
Ford Models Blog
Ford Artists
Ford Models – New York-ը Fashion Model Directory-ում
Սեննոյ (այլ կիրառումներ)

Սեննոյ, կարող է վերաբերել՝

Սեննոյ - գյուղ Ռուսաստանի Կրասնոդարի երկրամասի Տեմրյուկի շրջանի կազմում։
Սեննոյ - քաղաքատիպ ավան Ռուսաստանի Սարատովի մարզի Վոլսկի շրջանի կազմում։
Սարիշևո (այլ կիրառումներ)

Սարիշևո, կարող է վերաբերել՝

Սարիշևո - գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Սարիշևո - գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Կապույտ հեծյալ

Կապույտ հեծյալ (գերմ.՝ Der Blaue Reiter), էքսպրեսիոնիզմի ներկայացուցիչների ստեղծագործական միավորում 20-րդ դարասկզբի Գերմանիայում։
Միավորումը հրատարակել է համանուն ալմանախ։


== Պատմություն ==
«Կապույտ հեծյալ» միավորումը հիմնադրվել է 1911 թվականի դեկտեմբերին Մյունխենում Վասիլի Կանդինսկու և Ֆրանց Մարկի ջանքերով։ Հիմնական նպատակն է եղել ձերբազատվել ակադեմիական գեղանկարչության քարացած սկզբունքներից։ Խմբի անդամներից են եղել Ավգուստ Մակեն, Մարիանա Վերյովկինան, Ալեքսեյ ֆոն Յավլենսկին և Պաուլ Կլեեն։ Այս գեղարվեստական խմբի աշխատանքներում ներգրավված էին նաև կոմպոզիտորներ ու պարողներ։ Նրանց միավորում էր հետաքրքրվածությունը միջնադարյան ու պրիմիտիվ արվեստով, ինչպես նաև ժամանակի ուղղություններով` ֆովիզմով ու կուբիզմով։
Ավգուստ Մակեն ու Ֆրանց Մարկը կարծում էին, որ ամեն մարդ ունի իրականության ներքին ու արտաքին ընկալում, որոնք պետք է միավորել արվեստի միջոցով։ Այս գաղափարը ամրապնդվում էր Կանդինսկու տեսությամբ։ Խումբը ձգտում էր հասնել արվեստում բոլոր ձևերի հավասարության։


== Ցուցահանդեսներ ==


=== Առաջին ցուցահանդես ===
1911 թվականի դեկտեմբերի 18-ին Մյունխենում` Հենրիխ Տանհաուզերի ժամանակակից պատկերասրահում, կայացել է միավորման առաջին ցուցահանդեսը, որ տևել է մինչև 1912 թվականի առաջին օրերը։ Ցուցադրվել են 14 նկարիչների 43 աշխատանքներ, այդ թվում Անրի Ռուսոյի, Ալբերտ Բլոխի, Դևիդ Բուրլյուկի, Վլադիմիր Բերլյուկի, Հենրիխ Կամպեդոնկայի, Ռոբեր Դելոնեի, Էլիզաբեթ Էպշտեյնի, Եվգենիա ֆոն Կելերի, Վասիլու Կանդինսկու, Ավգուստ Մակեի, Ֆրանց Մարկի, Գաբրիելա Մյունստերի, Ջին Բլե Նիստլեի և Առնոլդ Շյոնբերգի աշխատանքները։
1912 թվականի հունվարից ցուցահանդեսը ներկայացվել է եվրոպական շատ քաղաքներում` Քյոլն, Բեռլին, Բրեմեն, Ֆրանկֆուրտ, Համբուրգ, Բուդապեշտ, Օսլո, Հելսինկի, Թրոնհեյմ, Գյոտեբորգ։


=== Երկրորդ ցուցահանդես ===
1912 թվականի փետրվարի 12-ից ապրիլի 2-ը Մյունխենի Հանս Գոլցի Նոր արվեստի պատկերասրահում (գերմ.՝ Neue Kunst Hans Goltz) կայացել է «Կապույտ հեծյալ» միավորման երկրորդ ցուցահանդեսը։


== Մասնակիցներ ==


== Ծանոթագրություններ ==


== Գրականություն ==
John E. Bowlt, Rose-Carol Washton Long. The Life of Vasilii Kandinsky in Russian art : a study of "On the spiritual in art" by Wassily Kandinsky. Pub l. Newtonville, Mass. USA. 1980. 0-89250-131-6  0-89250-132-4
Wassily Kandinsky, M. T. Sadler (Translator) Concerning the Spiritual in Art. Dover Publ. (Paperback). 80 pp. 0-486-23411-8. or: Lightning Source Inc. Publ. (Paperback). 1-4191-1377-1
Shearer West (1996)։ The Bullfinch Guide to Art։ UK: Bloomsbury Publishing։ ISBN 0-8212-2137-X 
Hoberg, Annegret, & Friedel, Helmut (ed.): Der Blaue Reiter und das Neue Bild, 1909-1912, Prestel, München, London & New York 1999  3-7913-2065-3
Hopfengart, Christine: Der Blaue Reiter, DuMont, Cologne 2000 3-7701-5310-3
Vezin Annette, Vezin Luc (1992)։ Kandinsky and the Blue Rider։ Terrail։ ISBN 978-2-87939-043-7
Դարաբի (Կարաքիլիսայի գավառ, Երանոսի մոտ)

Անվան այլ կիրառումների համար տե՛ս՝ Դարաբի (այլ կիրառումներ)Դարաբի, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Երանոս գյուղի մոտ։


== Բնակչություն ==
1877-1878 թվականներին ուներ 10 տուն` 47 քուրդ բնակչով։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տ

Տ, տ (անվանում՝ տյուն), հայկական այբուբենի 31-րդ տառը։ Թվային արժեքը՝ «4000»։
Ստեղծել է Մեսրոպ Մաշտոցը 405-406 թվականներին։ Միջնադարում օգտագործվել են «երկաթագիր», «գրչագիր», «նոտրգիր», «շղագիր» տառատեսակները։


== Կրկնակ բաղաձայններ ==

Հայերենում կրկնակ տ-ով գրվող գոյականներից են՝
պտտաձող
պտտահողմ
լուսատտիկ
կտտոց
խաղտտնիկ


== Ուշագրավ փաստ ==

Մեծատառ Տ տառն իր ձևով նման է լատիներենի մեծատառ S-ին։


== Բրայլով ներկայացումը ==
Յունիկոդում ներկայացված է՝

մեծատառ՝ «Տ». U+054F
փոքրատառ՝ «տ».  U+057F


== Ծանոթագրություններ ==
Հայ ազնվականություն

Հայոց պատմության գրեթե բոլոր ժամանակաշրջաններում հասարակության վերին դասի անդամները հայտնի էին որպես նախարարներ, ազատներ նաև ազնվականներ։ 
Ազատներ (պահլավերեն âzât, պարսկերեն azâd), ազնվական ստորին դաս միջնադարյան Հայաստանում։
Հնագույն հայկական ազնվական տոհմերի մեծ մասը՝ ավանդաբար սերում են Հայկազունիներից։ 
Օրինակ, Վահեվունի և Մեհնունի ազնվական տները համարվում են Վահագնի և Միհրի, համապատասխանաբար, կրակի ու պատերազմի և երկնային լույսի ու արդարության հայկական հնագույն դիցերի ժառանգները։
Արծրունիների տունը սերում է Սանասարից՝ Մհերի որդուց, Սասնա ծռեր հայկական էպոս, այսինքն նույն հայկական դից Միհրից։ Համաձայն հայկական ազնվականության ավանդույթների, Խոռխոռունի, Բզնունի, Մանդակունի, Ռշտունի, Մանավազյան, Վարազնունի, Ոստանիկյան (Օստանիկիան) և մի քանի այլ թագավորական տները Հայկ Նահապետի ուղիղ ժառանգներն են, որոնց դյուցազն էին անվանում։


== Գրականություն ==
Ադոնց, Նիկողայոս. Հայաստանը Հուստինիանոսի օրոք։ Երևան(չաշխատող հղում)
Toumanoff Cyril. Introduction to Christian Caucasian History I: The Formative Centuries (IVth-VIIIth), from Traditio, Vol. 15 (1959), pp. 1-106
Toumanoff Cyril. Introduction to Christian Caucasian History II: States and Dynasties of the Formative Period, from Traditio, Vol. 17 (1961), pp. 1-106
Toumanoff Cyril. States and Dynasties of Caucasia in the Formative Centuries. Studies in Christian Caucasian History, Georgetown, 1963)
кн. Вреж Атабекян. Армянское дворянство: история, институты и структура
кн. Вреж Атабекян.  Замечания о социально-сословном статусе армянских меликов северо-восточной Армении


== Տես նաև ==
Հայոց Մէլիքաց Միության գրադարան
Ակբունղար

Ակբունղար, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Ակբունղար գետակի ափին։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դերչ

Դերչ (վրաց.՝ დერჩი), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 600 մետր բարձրության վրա։ Շրջկենտրոն Ծղալտուբոից հեռու է 55 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 159 մարդ։


== Ծանոթագրություններ ==
Չիշմի (քաղաքատիպ ավան, Չիշմինսկի շրջան)

Անվան այլ կիրառումների համար տե՛ս՝ ՉիշմիՉիշմի (ռուս.՝ Чишмы, բաշկիրերեն՝ Шишмә), քաղաքատիպ ավան Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2010 թվականին գրանցված տվյալներով կազմում էր 22358 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուցևոլովկա

Կուցևոլովկա (ուկրաիներեն՝ Куцеволівка), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Կուցևոլովկա գյուղում բնակվում էր 1 743 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չանախչի (Ջանիկի գավառ)

Անվան այլ կիրառումների համար տե՛ս՝ Չանախչի (այլ կիրառումներ)Չանախչի, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Պրոկլ

Պրոկլ Դիադոխոս (արաբ․՝ Պրոկղ‎‎,հին հունարեն՝ Πρόκλος ὁ Διάδοχος, լատ.՝ Proclus, ոչ վաղ քան փետրվարի 7, 412 և ոչ ուշ քան փետրվարի 8, 412, Կոստանդնուպոլիս - ապրիլի 17, 485, Աթենք, Achaea, Հին Հռոմ), հույն փիլիսոփա և մաթեմատիկոս, նեոպլատոնականաթյան ներկայացուցիչ, անտիկ փիլյան վերջին խոշոր դեմքը։


== Կենսագրություն ==
Աթենքում աշակերտել է Պլուտարքոսին, Սիրիանոսին, որի մահվանից հետո ստանձնել է Պլատոնյան Ակադեմիայի ղեկավարությունը։ Գրել է փիլիսոփա և մաթեմատիկոս աշխատություններ, որոնց մեծ մասը Պլատոնի, ինչպես նաև Արիստոտելի ու Եվկլիդեսի երկերի մեկնությունն է։
Պլատոնիկ փորձել է համակարգել նեոպլատոնականությունը, մասնավորապես, Պլոտինի ուսմունքը՝ կիրառելով տրիադային վերլուծության մեթոդը։ Մեծ է Պլատոնիկիի փիլիսոփա ժառանգության նշանակությունը տրամաբանության և դիալեկտիկական մտածողության պատմության համար։
Պլատոնի գլխավոր երկը՝ «Աստվածաբանության սկզբունքները» («Շաղկապք աստուածաբանականք»), վրացերենից հայերեն է թարգմանել Սիմեոն Պղնձահանեցին (1248 թվականին կցելով նաև «Օմելախոսի իմաստասիրի և հռետորի՝ աթենացւոց եպիսկոպոսի, Լուծմունք Պրոկղի Դիադոխոսի՝ պղատոնական իմաստասիրի» մեկնողական աշխատությունը։
Ենթադրվում է, որ Օմելախոսի անվան տակ թաքնված է վրաց փիլիսոփա Իոաննե Պետրիծին։ Պլիտոնին է վերագրվել նաև «Գիրք պատճառացը» (հայաստան հրատարակություն 1750), որը «Աստվածաբանության սկզբունքների» համառոտությունն է․ այն լատիներենից հայերեն է թարգմանել Ստեփանոս Լեհացին (1660)։
Պլատոնի երկի մեկնություններով հանդես են եկել Սիմեոն Ջուղայեցին (1651) և Սիմեոն Երեվանցին (1750)։ Ուշագրավ է, որ այդ երկը Փիլիպպոս քահանա Ազնավուրյանը հայերենից վերստին թարգմանել է վրացերեն (1757)։ «Աստվածաբանության սկզբունքների» հայերեն թարգմանության և մեկնությունների ձեռագրերը պահպանվում են Մեսրոպ Մաշտոցի անվան Մատենադարանում։
Դավիդովո (այլ կիրառումներ)

Դավիդովո, կարող է վերաբերել՝

Դավիդովո - գյուղ Ռուսաստանի Մոսկվայի մարզի Օրեխովո-Զուևսկի շրջանի կազմում։
Դավիդովո - գյուղ Ռուսաստանի Յարոսլավլի մարզի Պերեսլավսկի շրջանի կազմում։
Դավիդովո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Դավիդովո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Դավիդովո - գյուղ Ռուսաստանի Վլադիմիրի մարզի Կամեշկովսկի շրջանի կազմում։
Դավիդովո - ավան Ուկրաինայի Ղրիմի Ինքնավար Հանրապետության Սիմֆերոպոլի շրջանում։
Արմենյան

Արմենյան, հայկական ազգանուն։


== Ազգանունը կրողներ ==
Արմեն Արմենյան (1871-1965), դերասան, ռեժիսոր։
Գևորգ Արտաշեսի Արմենյան (1920-2005), կոմպոզիտոր, երաժիշտ-մանկավարժ։
Եկատերինա Միխայիլի Դուրյան-Արմենյան (1885-1969), դերասանուհի։
Ենովք Արմեն (1883-1968), գրող, լրագրող, մշակութային գործիչ
Կարո Արմենյան (20-րդ դար), գրող։
Հարություն Գրիգորի Արմենյան (1942), բժիշկ։
Ռաֆայել Արմենի Արմենյան (1907-?), դերասան։
Րաֆֆի Պարույր Արմենյան (1942), կոմպոզիտոր, դիրիժոր, խմբավար։


== Գրական հերոսներ ==
Հրանուշ Արմենյան, Ստաֆֆիի «Արմեն» պատմվածքի հերոսներից։
Հրաչյա Արմենյան, Ստաֆֆիի «Արմեն» պատմվածքի հերոսներից։


== Տես նաև ==
Արմենակյան


== Ծանոթագրություններ ==
Քլեյբորն շրջան (Թենեսի)

Անվան այլ կիրառումների համար տե՛ս՝ Քլեյբորն շրջան (այլ կիրառումներ)Քլեյբորն շրջան (անգլ.՝ Claiborne County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.124 կմ² է, բնակչությունը՝ 29.862 մարդ (2000 թ. տվյալներով)։ Շրջկենտրոնն է Թազվել բնակավայրը։ Կազմավորվել է 1801 թ.։
Գարի Օլդմեն

Գարի Օլդմեն (անգլ.՝ Gary Oldman, մարտի 21, 1958(1958-03-21)[…], Լոնդոն, Միացյալ Թագավորություն), անգլիացի դերասան։
Օլդմենը փառք է ձեռք բերել «Սիդը և Նենսին» և «Սրեք ձեր ականջները» ֆիլմերում մարմնավորած իր կերպարներով, որի համար կինոքննադատ Ռոջեր Էբարտը Օլդմենին համարել է «ժամանակի լավագույն բրիտանացի երիտասարդ դերասանը»։ 1990-ականների դերասանը նկարահանվել է բազմաթիվ հայտնի ֆիլմերում, որպես կանոն մարմնավորելով մռայլ և բարոյապես ոչ միանշանակ կերպարների։
2000-ական թվականներին Օլդմեն մասնակցել է երկու հաջողված կինոպատումներում, որի կերպարները սկսեցին սերտորեն ասոցացվել իր անվանման հետ։ Հարի Փոթերի կինոպատումում նա մարմնավորել է հրաշագործ Սիրիուս Բլեքին, իսկ Բեթմենի մասին պատմող Քրիստոֆեր Նոլանի եռագրությունում ներկայացրել է անկաշառ ոստիկան Ջեյմս Գորդոնի կերպարը։
Օլդմենի ստեղծագործական կարերիայի ընթացքում կինոքննադատների ու հանդիսատեսների ուշադրությանն են նաև արժանացել «Ռոզենկրանցն ու Գիլդենստորնը մեռած են», «Ջոն Ֆ. Քենեդի։ Կրակոցներ Դալլասում», «Դրակուլա», «Լեոն», «Հինգերորդ տարրը», «Նախագահի ինքնաթիռը», «Լրտես, մի' կողմ» ֆիլմերը։ Դերասանը հայտնի է որպես կերպարանափոխությունների վարպետ։ Նա հեշտությամբ կարող է մարմնավորել ինչպես ամենադրական կերպարներին, այնպես ես սրիկաներին։
Գարի Օլդմենը հանդիսացել է նաև մի քանի ֆիլմերի պրոդյուսեր, որի թվում էր նաև իր ռեժիսորական դեպյուտի՝ 1997 թվականին նկարահանված «Կուլ չտալ» ֆիլմը, որն մասամբ հիմնված էր ինքնակենսագրական նյութի վրա։ Ֆիլմը Օլդմենին բերել է երկու BAFTA պարգևներ՝ բրիտանական լավագույն ֆիլմ և օրիգինալ սցենար անվանակարգերում, ինչպես նաև ֆիլմը մասնակցել է Կաննի կինոփառատոնի կոնկուրսային ծրագրին։


== Ֆիլմագրություն ==


=== Դերակատարումներ ===


=== Պրոդյուսեր ===


=== Ռեժիսոր ===


=== Սցենարիստ ===


== Ծանոթագրություններ ==
Զավետ-Լենինսկի

Զավետ-Լենինսկի (ուկրաիներեն՝ Завіт-Ленінський, Ղրիմի թաթարերեն՝ Küçük Alqalı), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Կուչուկ-Ալկալի։
2001 թվականի տվյալներով Զավետ-Լենինսկի գյուղում բնակվում էր 2 567 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յակշիմբետովո (այլ կիրառումներ)

Յակշիմբետովո, կարող է վերաբերել՝

Յակշիմբետովո - գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Յակշիմբետովո - գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
1024

Անվան այլ կիրառումների համար տե՛ս՝ 1024 (այլ կիրառումներ)1024 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1024 թվականն է, 
XI դարի 24-րդ տարին։
Մեծ Ռազբոյնիչյա

Մեծ Ռազբոյնիչյա (ռուս.՝ Большая Разбойничья), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վելյու գետի ձախ ափին 1436 կմ հեռավորության վրա։ Գետի երկարությունը կազմում է 14 կմ, ջրահավաք ավազանը՝ 69 կմ²։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000058266
Կոդը ըստ հիդրոլոգիական հետազոտության (ՌԴ) — 103005826
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Արարատ (քաղաք)

Անվան այլ կիրառումների համար տե՛ս՝ Արարատ (այլ կիրառումներ)Արարատ (( արտասանություն)), քաղաք Հայաստանի Հանրապետության Արարատի մարզում։


== Աշխարհագրություն ==
Քաղաքը մայրաքաղաք Երևանից հեռու է 48 կմ դեպի հարավ-արևելք։


== Պատմություն ==

Արարատ քաղաքային համայնքի ավագանու 2014 թվականի մարտի 25-ի թիվ 18 որոշումով Արարատ քաղաքի հիմնադրման տարեթիվ սահմանվեց 1930 թվականի հոկտեմբերի 22-ը։
ՀՍՍՀ մինիստրների խորհրդի 1972 թվականի հունվարի 4-ի N4 որոշումով Արարատը դասվում է հանրապետական ենթակայության քաղաքաների շարքը։ Քաղաքի վարչական տարածքը կազմում է 1467 հա։


== Բնակչություն ==
Ըստ 2005 թվականի ազգային վիճակագրական ծառայության տվյալների համայնքի բնակչությունը կազմում է 19․533 մարդ, որից 47 % տղամարդիկ են, իսկ կանայք՝ 53 %։


== Տնտեսություն ==
Տնտեսության տեսակետից քաղաքի մասնագիտացման ճյուղը ծանր արդյունաբերությունն է։ Քաղաքի մոտ է գտնվում հանրապետության երկու ցեմենտի գործարաններից մեկը՝ Արարատի ցեմենտի գործարանը։ ՀՍՍՀ մինիստրների խորհրդի 1970 թվականի մարտի 18-ի N123 որոշումով քաղաքի հետագա զարգացումը տեղափոխվում է Արարատ գյուղից հարավ ընկած տարածքում, որտեղ և կառուցվում է ոսկու կորզման ֆաբրիկայի բանավանը և ոսկու կորզիչ ֆաբրիկան։ Այստեղ բերվում և վերամշակվում է Սոթքի և Մեղրաձորի ոսկու հանքաքարը։
Քաղաքն ունի ավագ, միջնակարգ և հիմնական դպրոցներ, քաղաքային և մանկական գրադարաններ, մանկապարտեզներ, Ղազարոս Սարյանի անվան «Միջնակարգ մասնագիտական արվեստի դպրոց», հիվանդանոց, պոլիկլինիկաներ, կապի հանգույց։
Մոտ մեկ տասնյակի հասնող հիմնարկ-ձեռնարկություններ, որոնք շրջապատում են քաղաքը, առաջացրել են լուրջ էկոլոգիական խնդիրներ, որոնցից է աղտոտված մթնոլորտային ավազանը։


== Քույր քաղաքներ ==
 Բուսսի Սեն Ժորժ 07/08/2009 (Ֆրանսիա)
 Ուրգենի 25/09/2015 (Մոլդովա)


== Պատկերասրահ ==

		
		
		
		
		


== Տես նաև ==
Արարատ քաղաքի պատմության և մշակույթի անշարժ հուշարձանների ցանկ (Արարատի մարզ)


== Ծանոթագրություններ ==


== Արտաքին հղումներ ==
ՀՀ Արարատի մարզի Արարատի քաղաքային համայնքի (բնակավայրի)գլխավոր հատակագիծ(չաշխատող հղում)
Վահան Մամիկոնյան (4-րդ դար)

Վահան Մամիկոնյան (4-րդ դար - ոչ վաղ քան 374 և ոչ ուշ քան 378), հայ նախարար Մեծ Հայքում, Տարոնի և Տայքի տեր, Համազասպ Մամիկոնյանի որդին, տանուտեր-իշխան Վարդանի, Հայոց սպարապետ Վասակի, Համազասպյանի, Բագոսի և Համազասպուհու եղբայրը, Սամվել Մամիկոնյանի հայրը, Մամիկոնյանների նախարարական տոհմից։


== Կենսագրություն ==
Մեծ Հայքի արքա Արշակ Բ-ի (350-368) գահակալման շրջանում, միանալով իր կնոջ՝ Տաճատուհու եղբորը՝ Մերուժան Արծրունուն, ապստամբում է արքայի դեմ, ապա կնոջ հետ ընդունելով զրադաշտականություն, հրաժարվում է քրիստոնեությունից։ Մերուժան Արծրունու հետ ստանձնելով Պարսկական բանակի հրամանատարությունը, արշավանք են ձեռնարկում դեպի Մեծ Հայք, որի ժամանակ էլ Վահանը, ապա նրա կինը սպանվում են իրենց որդու՝ Սամվելի կողմից։


== Ծանոթագրություններ ==
Բյուրետի եղանակ

Բյուրետի եղանակ, լուծույթում սպիտակուցների քանակական որոշման կալորիմետրիկ եղանակ։ Հայտնաբերվել է 1949 թվականին, սակայն այժմ քիչ է օգտագործվում բիոքիմիական լաբորատորիաներում ցածր արդյունավետության պատճառով։


== Փորձի ընթացքը ==
Նմուշի ջրային լուծույթը մշակում են հավասար ծավալի 1% ուժեղ հիմքով (KOH կամ NaOH), ավելացնում են մի քանի կաթիլ CuSO4 ջրային լուծույթ։ Եթե լուծույթը դառնում է մանուշակագույն, ապա լուծույթում առկա է սպիտակուց. կարող ենք հայտնաբերել 5-160 մգ/մլ սպիտակուց։


== Բյուրետի ռեագենտ ==
Բյուրետի ռեագենտը պատրաստում են նատրիումի հիդրօքսիդից և հիդրատացված պղնձի (II) սուլֆատից, ապա կոմպլեքսին ավելացնում են նատրիումի ու կալիումի տարտրատներ, որպեսզի պղնձի իոնները կայունանան։ Հիմնային միջավայրում սպիտակուցները վերականգնում են Cu2+ մինչև Cu+, որը իր հերթին կապվում է սպիտակուցի հետ և գույնը կապույտից փոխվում է մանուշակագույնի։


== Սպիտակուցների հայտնաբերման այլ մեթոդներ ==
Լոուրիի եղանակ
Միկրոբյուրետային եղանակ
Բրեդֆորդի եղանակ


== Ծանոթագրություններ ==


== Արտաքին հղումներ ==
Սպիտակուցի որոշումը արյան շիճուկի մեջ Archived 2007-12-22 at the Wayback Machine.
Քիմիական ռեագենտներ Archived 2010-02-13 at the Wayback Machine.
Անդրեյ Սանղելի

Անդրեյ Նիկոլաևիչ Սանղելի  (մոլդ.՝ Andrei Sangheli, հուլիսի 20, 1944(1944-07-20), Grinăuți, Rîșcani District, Մոլդովա), մոլդովացի քաղաքական գործիչ։ Եղել է Մոլդովայի վարչապետը 1992 թվականից մինչև 1997 թվականը։


== Կենսագրություն ==
Անդրեյ Սանղելին ծնվել է 1944 թվականի հուլիսի 20-ին Մոլդովական ԽՍՀ Եդինեցկի գավառի Գրինաուցի գյուղում (ներկայում՝ Մոլդովայի Հանրապետության Օկնիցայի շրջանում)։ Ստացել է ինժեներ-գյուղատնտեսի մասնագիտություն։ Եղել է ԽՄԿԿ անդամ 1967 թվականից մինչև 1991 թվականը, 1990-1991 թվականներին եղել է ԽՄԿԿ կենտկոմի անդամ։
1990 թվականի հունիսի 6-ին Անդրեյ Սանղելին նշանակվել է Մոլդովական ԽՍՀ գյուղատնտեսության և սննդի արդյունաբերության նախարար մինչև 1991 թվականի օգոստոսի 27-ը, ապա շարունակել է զբաղեցնել այդ պաշտոնը մինչև 1992 թվականի հուլիսի 1-ը որպես Մոլդովայի Հանրապետության գյուղատնտեսության և սննդի արդյունաբերության նախարար։
1992 թվականի հուլիսի 1-ին Մոլդովայի նախագահ Միրչա Սնեգուրը վարչապետի պաշտոնում հաստատել է Անդրեյ Սանղելիին։ Այդ նշանակումը եղել է «Ելցին-Սնեգուր կոնվենցիայի» պայմաններից մեկը, որն ապահովել է «հաշտության» կառավարության ձևավորումը։ 1994 թվականի ապրիլի 5-ին Սանղելին կրկին հաստատվել է Մոլդովայի վարչապետի պաշտոնում։
Անդրեյ Սանղելին եղել է Մոլդովայի ագրարա-դեմոկրատական կուսակցության թեկնածուն 1996 թվականի նախագահական ընտրություններում, որոնց արդյունքում զբաղեցրել է չորրորդ տեղը՝ հավաքելով ընտրողների ձայների 9,47 %-ը։
1996 թվականի հունվարի 24-ին Անդրեյ Սանղելիի կառավարությունը հրաժարական է տվել։ Անդրեյ Սանղելիի թեկնածությունը ներկայացվել է 1998 թվականի խորհրդարանական ընտրություններում Մոլդովայի ագրարա-դեմոկրատական կուսակցության կողմից, սակայն կուսակցությունը չի հաղթահարել ձայների նվազագույն քանակի պատնեշը։


== Ծանոթագրություններ ==
Ատոմ (Աղթամարի կաթողիկոս)

Ատոմ կաթողիկոս կամ Ադամ կաթողիկոս (ծննդյան և մահվան թվականներն անհայտ, 15-րդ դարից - 16-րդ դարի սկիզբ), Աղթամարի կաթողիկոս 1496-1510 թվականներին։ Սովորաբար կոչվում է Ատոմ, բայց կա նաև հիշատակություն Ադամ անունով 1509 թվականին։ Ատոմ կաթողիկոսի մասին կենսագրական այլ տեղեկություններ չան։


== Աղթամարի կաթողիկոսների ցանկը ==
Ըստ Մաղաքիա Օրմանյանի «Ազգապատում»-ի (2212) հաջորդել է Ստեփաննոս Դ Տղա կաթողիկոսին 1496 թվականին, իսկ ըստ Ներսես Ակինյանի «Գաւազանագիրք կաթողիկոսաց Աղթամարայ»-ի հաջորդել է Զաքարիա Դ կաթողիկոսին, 1496 թվականին։ Ակինյանին ծանոթ հիշատակարանները Ատոմ կաթողիկոսի աթոռակալումը դնում են 1496 - 1507 թվականներին։ Մի տեղ Ատոմ կաթողիկոսը հիշվում է 1497 թվականին, իսկ մեկ այլ տեղ 1507 թվականին։


== Տես նաև ==
Աղթամարի կաթողիկոսություն
Սև Լեռան ժողով
Կարմիր վանք


== Ծանոթագրություններ ==


== Աղբյուրներ ==
Հայոց անձնանունների բառարան, Հր. Աճառեան։ ԵՊՀ, Երեւան, 1944, Հատոր 2, Ցուցակ 1, Էջ 38-39
«Գաւազանագիրք կաթողիկոսաց Աղթամարայ», Հ.Ն. Ակինյան, Վիեննա, 1920, 121---4
«Ցուցակ հայերէն ձեռագրաց Ս. Կարապետի վանուց Ֆռնուզի», Հ.Յ. վրդ Տաշեան, ՀԱ 1894, 49-52, 284 բ. (հիշվում է որպես Ատոմ)
«Մայր ցուցակ ձեռագրաց մատենից գրադարանի Ս. Էջմիածնի...», Կարինեանց, 1863, Թիֆլիս, էջ 18 (հիշվում է նաև Ադամ, ինչպես նաև Անտոն)
«Ազգապատում», Մաղաքիա Օրմանյան, Կ. Պոլիս, 1914, 2212 (հիշվում է որպես տեր Ատոմ և տեր Ադամ)
Բատֆա

Բատֆա (ուկրաիներեն՝ Батфа), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Բատֆա գյուղում բնակվում էր 231 մարդ։ Բնակավայրը զբաղեցնում է 0,003 կմ² տարածք։ Բնակչության խտությունը կազմում էր 77 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էդուարդ Կալնին

Անվան այլ կիրառումների համար տե՛ս՝ Կալնին (այլ կիրառումներ)էդուարդ Կալնինշ (լատ.՝ Eduards Kalniņš, ռուս.՝ Эдуард Фридрихович Калнынь, հոկտեմբերի 12 (25), 1904, 1904 կամ հոկտեմբերի 25, 1904(1904-10-25), Ռիգա, Ռուսական կայսրություն - մայիսի 18, 1988(1988-05-18), Ռիգա, Լատվիական ԽՍՀ, ԽՍՀՄ), լատվիացի նկարիչ, ԼԽՍՀ ժողովրդական նկարիչ (1963), ԽՍՀՄ գեղարվեստի ակադեմիայի իսկական անդամ (1970)։
1923-1932 թվականներից սովորել է Լատվիայի գեղարվեստի ակադեմիայում։ Նպաստել է լատվիական ժանրային գեղանկարչության զարգացմանը։ 
Գործերից են՝ «Նոր առագաստներ» (1945), «Բալթիական 7-րդ նավամրցում» (1952), «Լատիշ ձկնորսները Ատլանտիկայում» (1957, բոլորն էլ՝ Լատվիայի գեղարվեստի թանգարանում, Ռիգա)։


== Գրականություն ==
Эдуард Калныньш. Живопись. О. Иванов
Red. Vilsons, A. Māksla un arhitektūra biogrāfijās. Rīga։ Latvijas enciklopēdija, 1995. 239 lpp.


== Ծանոթագրություններ ==
Սոլովցովի թատերական շենք

Սոլովցովի թատերական շենք, թատերական շենք Կիևում, գտնվում է Իվան Ֆրանկո 3 հասցեում։ 
Շենքում տարբեր ժամանակներում տեղակայվել են հետևյալ թատերախմբերը.

1898—1924 — «Սոլովցով» դրամատիկական թատրոն (խորհրդային ժամանակներում` «Լենինի անվան երկրորդ թատրոն»)
1924—1926 — «Բերեզիլ»
1926 թվականից սկսած — Ի. Ֆրանկոյի անվան ուկրաինական դրամատիկական թատրոն


== Կառուցման պատմություն ==
1896 թվականի փետրվարին Կիևում այրվել է Քաղաքային օպերայի շենքը, և քաղաքում մնում է միակ մշտական թատրոնը` Բերգոնյե թատրոնը։ Բերգոնյե թատրոնի շենքն այդ ժամանակ զբաղեցնում էր Նիկոլայ Նիկոլաևիչ Սոլովցովի խումբը, իսկ օպերային թատրոնի սեփականատիրուհին այդ ժամանակ Պալմիրա Ֆրանցևնա Սեթովան էր, նախկինում` կրկեսի հայտնի դերասանուհի։ Սոլովցովն ու Սեթովան մինչև հրդեհը մրցակիցներ էին, քանի որ 1896 թվականին ավարտվում էր օպերային թատրոնի շենքի վարձույթի ժամկետը, և Սոլովցովը նպատակ ուներ այն զբաղեցնել։ Հրդեհից հետո Սոլովցովը որոշել է կազմակերպել նոր դրամատիկական թատրոնի շենքի շինարարությունը, իսկ Բերգոնյե թատրոնը պահել սեփական մշտական օպերայի համար։ Սեթովան ևս թատրոնի շինարարության համար հողակտոր է ձեռք բերել։ Սակայն երբ արդեն հիմքը գցվել էր, Սեթովան ու կառուցապատողը չեն կարողացել համագործակցել, և շինարարությունը կանգ է առել։ Սոլովցովը վճարել է Պալմիրա Ֆրանցևնային չկառուցված շենքի համար, և վերջինս հրաժարվել է շինարարական պայմանագրից Սոլովցովի օգտին։ 1898 թվականին թատրոնի շենքը կառուցվել է  
Շինարարությունն ընթացել է ըստ Է. Պ. Բրադտմանի նախագծի, Գ. Պ. Շլեյֆերի վերահսկողությամբ, հանդիսասրահը կառուցվել է Վ. Վ. Գորոդեցկու նախագծով։ Ըստ խորհրդային աղբյուրների, շենքը կառուցվել է բնակիչների կողմից հավաքված գումարով, իսկ այլ աղբյուրների համաձայն` դրա սեփականատերը Լազար Բրոդսկին էր։ Երկրորդ համաշխարհային պատերազմի ժամանակ շենքն ավերվել է և վերականգնվել է 1946 թվականին։ 1959-1960-ական թվականներին թատրոնը մեծապես վերակառուցվել է։


== Ճարտարապետություն ==
Ի սկզբանե կառուցվել է երկհարկանի շենք, նոր հունական ոճով։ Խորհրդային ճարտարագետները շենքի արտաքին տեսքը համարում էին ոչ գրավիչ, սակայն գնահատում էին ռոկոկո ոճով ձևավորված ներքին հարդարանքը։ Ըստ կառուցման ժամանակակիցներ դերասան Լ. Մ. Լեոնիդովի, լրագրող Ի. Մ. Լևինսկու կիևցիները դրականորեն էին ընդունում շենքը, այն անվանում էին «խաղալիք» և «նրբաճաշակ բոնբոն»։ Հանդիսասրահը տարբերվում էր ոչ միայն գեղարվեստական ձևավորմամբ, այլև` հանդիսատեսի համար հարմարավետությամբ։ Այն համեմատաբար ոչ մեծ է, պայտաձև, ընդարձակված է կողքերով, հարմարեցված է բեմը ցանկացած դիրքից դիտելու համար։ Ունի օթյակ, ամֆիթատրոն և փոքր պատշգամբ, սրահը տեղավորում է 1200 հոգի։ Սոլովցով թատրոնի շենքի եզակի հաջողվածությունն ընդգծել է Կ. Ս. Ստանիսլավսկին 1912 թվականին։ Ըստ նրա, Մոսկվայի գեղարվեստական թատրոնի ելույթ ունեցած բոլոր շինություններից «Սոլովցով»-ը զիջել է միայն Մյունխենի արքայական թատրոնին։ 

1959-1960 թվականների վերակառուցման ժամանակ կառուցվել է երրորդ հարկը, ընդլայնվել է երկրորդ հարկի նախասրահը։ Միևնույն ժամանակ փոխվել է շենքի ճակատային մասը, ներքին հարդարման որոշ դետալներ հեռացվել են։


== Ծանոթագրություններ ==


== Գրականություն ==
М. М. Шулькевич, Т. Д. Дмитренко Киев (Архитектурно-исторический очерк). — К.: Будівельник, 1978.
М. О. Рибаков Вулиця Архітектора Городецького. — К.: Фенікс, 2007. — ISBN 978-966-651-499-1
Արևաբուլ (լեռնագագաթ)

Անվան այլ կիրառումների համար տե՛ս՝ Արևաբուլ (այլ կիրառումներ)Արևաբուլ, Աբուդ Գյունեյ, լեռնագագաթ Ախալքալաքի սարահարթում։


== Ծանոթագրություններ ==
This Is What You Came For

This Is What You Came For, շոտլանդացի DJ Calvin Harris-ի և բարբադոսացի երգչուհի Ռիհաննայի երգը։ Երգը թողարկվել է 2016 թվականի ապրիլի 29-ին։


== Երգացանկ ==


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Calvin Harris - This Is What You Came For (Official Video) ft. Rihanna ՅուԹյուբում
Տոլմաչևկա (գյուղ, Աուրգազինսկի շրջան)

Տոլմաչևկա (ռուս.՝ Толмачевка, բաշկիրերեն՝ Толмачевка), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 40 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարագիե

Կարագիե, Բատիր, ամենախոր չոր իջվածքը Կենտրոնական Ասիայում։ Օվկիանոսի մակարդակից ցածր է 132 մ։ Գտնվում է Մանգիշլակի սարավանդի վրա, Կասպից ծովի արևելյան ափին։ Երկարությունը 85 կիլոմետր է, լայնությունը՝ 10-25 կիլոմետր։ Հատակը ծածկված է աղուտներով։ 


== Ծանոթագրություններ ==
Սուրժկի (գյուղ, Վելիկա Բոգաչկայի շրջան)

Սուրժկի (ուկրաիներեն՝ Суржки), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Սուրժկի գյուղում բնակվում էր 201 մարդ։ Բնակավայրը զբաղեցնում է 0,614 կմ² տարածք։ Բնակչության խտությունը կազմում էր 327,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիգրան Պետրոսյանի հուշարձան (այլ կիրառումներ)

Տիգրան Պետրոսյանի հուշարձան, կարող է վերաբերել՝

Տիգրան Պետրոսյանի հուշարձան, գտնվում է Երևանի Դավթաշեն թաղամասում՝ Տիգրան Պետրոսյան փողոցի սկզբնամասում։
Տիգրան Պետրոսյանի հուշարձան, գտնվում է Երևանի կենտրոնում՝ Օղակաձև զբոսայգում, Տիգրան Պետրոսյանի անվան շախմատիստի կենտրոնական տան մոտ։
Տիգրան Պետրոսյանի հուշարձան, գտնվում է Արագածոտնի մարզի Ապարան քաղաքի Տիգրան Պետրոսյանի անվան հրապարակում։
Տիգրան Պետրոսյանի կիսանդրի, գտնվում է Երևանի կենտրոնում՝ Տիգրան Պետրոսյանի անվան շախմատիստի կենտրոնական տանը։
EXO-ի հարևանությամբ

EXO-ի հարևանությամբ (հանգըլ՝ 우리 옆집에 EXO가 신다, ռոմանացված՝ Յուրիյոփջիբէ Էքսոգա սինդա), հարավկորեական մինի դորամա, որը հեռարձակվել է Naver TV Cast հեռուստաալիքով։ Հեռարձակումը տեղի է ունեցել 2015 թվականի ապրիլի 9 –ից, ամեն երեքշաբթի և հինգշաբթի օրերին ժամը 22։00 –ին։ Գլխավոր դերերում են Մուն Գա Յոնգը, Պակ Չան Յոլը, D.O.–ն, Բյուն Բեքհյոնը, Օ Սեհունը։


== Սյուժե ==
Հարավկորեական հայտնի EXO-K խմբի չորս անդամները՝ Չանյոլը, Սեհունը, Բեքհյոնը և D.O.–ն, գալիս են Չանյոլի պապիկի տուն՝ որոշ ժամանակ հանգստանալու նպատակով։ Այն տան դիմաց, որտեղ նրանք ապրում են, ապրում է մի աղջիկ, որը դեռ նրանց գալու գիշերը նկատում է նրանց։ Բայց այդ ժամանակ նա անգամ պատկերացնել չի կարողանում, որ դրանք EXO–ի անդամներն են։ Հաջորդ օրը, այդ աղջկա մայրը, նրան ուղարկում է տղաների տունը կարգի բերելու։ Նա հենց այդ ժամանակ միայն հասկանում է, թե ովքեր են այդ տղաները։


== Դերերում ==


=== Գլխավոր դերերում ===
Մուն Գա Յոնգ– Ջի Յոնգ Հվի, 23 տարեկան մի աղջիկ, որը տառապում է շատ արտասովոր մի հիվանդությամբ։ Նա ամեն անհարմար իրավիճակի մեջ հայտնվելուն պես սկսում է կարմրել։ Նա առաջինն է, ով իմանում է EXO–ի՝ իրենց տան դիմաց ապրելու մասին։ Յոնգ Հվին հետագայում հայտնվում է Դիօ– Յոնգ Հվի– Չանյոլ սիրային եռյակի կենտրոնում։
Չանյոլ– ինքն իր դերում։ Նա և Յոնգ Հվին փոքր հասակում եղել են ընկերներ։ Նրա պապը ապրել է նույն տանը, որտեղ հիմա ապրում են նրանք։ Մի անգամ պապիկին հարցնում է, թե ինչպես է նա այդքան երկար ապրում։ Պապը՝ ցույց տալով իր վզնոցը, ասում է, որ դրա օգնությամբ։ Այնուհետև նա այդ վզնոցը նվիրում է թոռանը։ Չանյոլը մտավախությամբ հարցնում է, թե արդյոք դրանից հետո նա չի մեռնի։ Պապը դրան ի պատասխան ասում է, որ ունի ևս մեկը։ Մի քանի տարի անց, Չանյոլը անզգուշության պատճառով կոտրում է վզնոցը և նրան հայտնում են, որ պապը մահացել է։ Դրանից հետո անհաջողությունները հանգիստ չեն տալիս նրան։  Հիմա նա եկել է պապիկի տուն, որ գտնի պապի մյուս վզնոցը։ Նա միանգամից չի ճանաչում Յոնգ Հվիին, բայց ժամանակի ընթացքում հիշում է նրան։ Վերջինս չի ճանաչում Չանյոլին։
Դիո– ինքն իր դերում։ Նա առաջինն էր, որ նորմալ է ընդունում Յոնգ Հվիի հիվանդությունը։ Նա հասկանում է, որ սկսում է սիրահարվել Յոնգ Հվիին, բայց նկատում է նաև, որ Չանյոլը ևս անտարբեր չէ Յոնգ Հվիի նկատմամբ։


=== Երկրորդական դերերում ===

Օ Սեհուն – ինքն իր դերում։ Նա ընկերանում է Յոնգ Հվիի եղբոր հետ, և նրա մոտ գտնում Յոնգ Հվիի փոքր տարիքի նկարը, որտեղ պատկերված է նաև Չանյոլը։ Նա միանգամից ճանաչում է Չանյոլին և հասկանում ամեն ինչ։
Բյուն Բեքհյոն – ինքն իր դերում
Չոն Սու Ջին – Գա Յոն Հի, Յոնգ Հվիի ամենամոտ ընկերուհին
Չան Յու Սան – Ջի Կվանգ Սու, Յոնգ Հվիի եղբայրը
Կիմ Հի Ջոնգ – Յոնգ Հվիի մայրը
Յուն Ջու Սանգ – Չանյոլի պապիկը
Քաի – ինքն իր դերում
Լեյ – ինքն իր դերում
Չեն – ինքն իր դերում
Սիումին – ինքն իր դերում


== Ֆիլմի սաուդթրեք ==


== Աղբյուրներ ==
Ֆիլմի ռուսերեն թարգմանությամբ տարբերակը Doramatv.ru կայքում Archived 2015-05-09 at the Wayback Machine.